બીજો રંગ લીલો છે. આપણી લિલા રચવામાં આપણુ જીવન નદીના પ્રવાહની જેમ સડસડાટ વહી જાય છે. જેમ પોપટ એક વૄક્ષ પરથી બીજા વૄક્ષ પર વિહાર કરતો હોય છે. તેમ આપણે પણ જીવનના તબક્કા વટાવતા રહીએ છીએ. પોપટ અચાનક તેની જાણ વિના શિકારીના સકંજામાં આવી જાય છે. તેમ માણસ પણ બંગલા, મોટર અને ધન કમાવામાં જિંદગી વેડફી નાખે છે. આત્માની ઓળખ કરવાનો મોકો ગુમાવે છે. માણસને તેના માટે સમય મળતો નથી. તે માણસ ઇશ્વર પાસે પોતાના કલ્યાણ માટે સમય માગે છે. પિળો રંગ: શ્રમ અને મહેનતનો માનવામાં આવે છે. જીવનના રહસ્યો ખોલી અગમ પ્રદેશની યાત્રા કરાવે છે. સોગઠાબાજીની રમતમાં પિળા સોગઠાને ગધેડાની ઉપમાં પણ આપી છે. ગધેડુ માલિકના ભલા માટે કર્મ કરે છે આપણે પણ આપણા માલિક ઇશ્વરની સૄષ્ટિના કલ્યાણ માટે નિ:સ્વાર્થ કર્મ કરતા રહેવુ જોઈએ. કોઈને સંપત્તિનું દાન આપવુ હોય તો તે સંપત્તિ પિળા પાને લખી આપવાનો અનોખો રિવાજ આપણે ત્યાં ખૂબ જુનો છે.